ΠΙΝΕΖΟΒΡΟΧΗ - ΠΡΟΤΑΣΕΙΣ

Η Ηχοιστορία είναι του **Ευγένιου Τριβιζά** και έχει μελοποιηθεί από το **Σταύρο Παπασταύρου** όπου περιλαμβάνεται στο Μουσικό άλμπουμ ***Μίλα Μου Για Μήλα***.

Το τραγούδι της Πινεζοβροχής το αποδίδει η Κρίστη Στασινοπούλου

Ημερομηνία κυκλοφορίας CD: 1986

<https://www.youtube.com/watch?v=C5FdLzAO3qE>

**Η πινεζοβροχή (Τριβιζάς - Παπασταύρου)**

Είναι μια Ηχοιστορία με πολύ ποιοτική μουσική που μπορείτε να την βάλετε να την ακούσουν παιδιά στην τάξη από 3 ετών κα πάνω. Μπορείτε να αυτοσχεδιάσετε με τα παιδιά και να δημιουργήσετε ολόκληρη την ιστορία συνοδεύοντας το με ήχους!!

Τα παιδιά θα αυτοσχεδιάσουν, θα αυτενεργήσουν, θα τρέξουν, θα χρησιμοποιήσουν μουσικά όργανα για να παράγουν ήχους, αν θέλουν μπορούν να ζωγραφίσουν, με σκοπό να παρουσιάσουν την ηχοιστορία με τη βοήθεια του-της παιδαγωγού.

Η χαρά τους στο τέλος, όταν όλα μαζί θα έχουν γίνει μια ενωμένη ομάδα για να επιτελέσουν ένα συγκεκριμένο σκοπό, θα είναι μεγάλη και θα αισθανθούν όμορφα!!

Έτσι, αναπτύσσεται η φαντασία τους, ενισχύεται η αυτοπεποίθηση τους και μπορούν να δημιουργούν με ευχέρεια περισσότερες ηχοιστορίες και άλλες μουσικοκινητικές δράσεις.

Η ένταξη των βρεφών σε τέτοιες ομάδες και η έκθεσή τους σε κατάλληλα μουσικά ερεθίσματα τόσο από αληθινά μουσικά όργανα, όσο και από οργανάκια της ορχήστρας Orff, μόνο θετικά αποτελέσματα μπορεί να έχει για την ψυχοσωματική, ομιλητική, κινητική αλλά και κοινωνική τους ανάπτυξη.

Μέσω παιχνιδιών που εστιάζουν στην κίνηση, τον ρυθμό, την ισορροπία και την ομαδικότητα καλλιεργούνται οι κινητικές και οι λεπτές κινητικές δεξιότητες του παιδιού, καθώς και η συνειδητοποίηση του σώματος, του χώρου και του χρόνου.